सहकारी संस्थाओं के पास खरीफ के लिए इस समय 2 लाख टन से अधिक रासायनिक उर्वरक उपलब्ध है। राजफैड ने इफको खरीफ के लिए उर्वरकों के अग्रिम भण्डारण की कार्यवाही आरंभ कर दी गई है। इस समय करीब 89 हजार टन डीएपी और एक लाख 17 हजार टन यूरिया गोदामों एवं सहकारी समिति स्तर पर उपलब्ध है। राज्य में रासायनिक उर्वरकों की उपलब्धता में सहकारी भागीदारी 40 प्रतिशत के आसपास पहुंच गई हैं। डीएपी के वितरण में 36.94 और यूरिया के वितरण में 40.74 फीसदी भागदारी सहकारी संस्थाओं की हो गई है। एनपीके के वितरण में सहकारिता की शतप्रतिशत भागीदारी है। गतवर्ष सहकारी संस्थाओं ने 9 लाख 78 हजार 865 टन रासायनिक उर्वरक उपलब्ध कराए हैं। इसमें 7 लाख 45 हजार टन से अधिक यूरिया व 2 लाख 3742 टन डीएपी का वितरण किया गया। उर्वरकों की उपलब्धता की जानकारी राजफैड की वेबसाइट के माध्यम से दी जा रही है।